આ સ્થિતિમાં ભાજપ કરતાંય યોગી આદિત્યનાથ માટે સ્થિતિ કપરી થઈ ગઈ છે. કર્ણાટકમાં હિન્દુ મતોનું કોન્સોલિડેશન કરાવીને યોગી આદિત્યનાથે ફાયદો કરાવ્યો એવું તેમના ટેકેદારો કહી રહ્યા છે. આવા વખાણ યોગી આદિત્યનાથ માટે મોટો પડકાર બની રહ્યા છે. તેમણે વખાણ પ્રમાણે એ વાત હવે કૈરાનામાં, પોતાના રાજ્યમાં જ સાબિત કરવી આપવાની છે. તેમણે સાબિત કરી આપવું પડશે કે જ્ઞાતિની ઓળખ ભૂલાવીને તેઓ સબ કા સાથ, સબ કા વિકાસ અને હિન્દુ ગૌરવની વાત કરીને વિજય અપાવી શકે છે. થોડા મહિના પહેલાની પેટાચૂંટણીમાં તે શક્ય થયું નહોતું, આ વખતે કેવી રીતે શક્ય બનશે તે યોગી માટે અને ત્યારબાદ ભાજપ માટે પણ સવાલ છે.